Wojerecy (pi/SN). Předsydstwo Wojerowskeje župy „Handrij Zejler“ je na swojim wčerawšim posedźenju wjacore terminy wothłosowało. Tak přewjedu popołdnjo za swójby 2. nowembra na žurli Ćišćanskeho hosćenca „Zeleny wěnc“, kaž župan Marcel Brauman zdźěli.
Swoju kubłansku jězbu planuja Wojerowscy Domowinjenjo lětsa zhromadnje z Budyskej župu 4. oktobra na zahajenje serbskeho lěta w Liberecu. „Mamy hišće městno. Štóž chce so wobdźělić, njech so pola Sonje Hrjehorjoweje přizjewi“, Brauman rjekny. Dalši župje wažny termin je serbski wječork ze zastupjerjemi Domowiny, Załožby za serbski lud, Rady za serbske naležnosće Sakskeje a dalšich institucijow 7. nowembra na Židźinskej starej šuli. Tam budźe składnosć za wuměnu a naprašowanja zastupjerjam Serbow wšelakich gremijow.
szl_Latn szl_Latn